cyanic-selkie/wikianc huggingface dataset:
रिसिया बाज़ार
जनसांख्यिकी
रिसिया बाजार उत्तर प्रदेश के बहराइच जिले का एक नगर पंचायत शहर है। रिसिया बाजार शहर को 11 वार्डों में बांटा गया है, जहां हर 5 साल में चुनाव होते हैं। रिसिया बाजार नगर पंचायत की जनसंख्या 13,750 है, जिसमें 7,149 पुरुष हैं, जबकि 6,601 महिलाएं हैं, जो कि जनगणना इंडिया 2011 की रिपोर्ट के अनुसार हैं। 0-6 वर्ष की आयु के बच्चों की जनसंख्या 2396 है जो रिसिया बाजार (एनपी) की कुल जनसंख्या का 17.43% है। रिसिया बाजार नगर पंचायत में, महिला लिंग अनुपात 912 के राज्य औसत के मुकाबले 923 का है। इसके अलावा रिसिया बाजार में बाल लिंग अनुपात 902 के उत्तर प्रदेश राज्य औसत की तुलना में लगभग 988 है। रिसिया शहर की साक्षरता दर राज्य औसत से 59.01% कम है। 67.68% की। रिसिया बाजार में पुरुष साक्षरता लगभग 65.46% है जबकि महिला साक्षरता दर 51.92% है। रिसिया बाजार नगर पंचायत में कुल 2,219 से अधिक घर हैं जिनमें यह पानी और सीवरेज जैसी बुनियादी सुविधाओं की आपूर्ति करता है। यह नगर पंचायत सीमा के भीतर सड़कों का निर्माण करने और इसके अधिकार क्षेत्र में आने वाली संपत्तियों पर कर लगाने के लिए भी अधिकृत है।
विवरण
रिसिया भारत के उत्तर प्रदेश राज्य के बहराइच जिले के रिसिया ब्लॉक में एक कस्बा है। यह देवीपाटन मंडल में स्थित एक कस्बा है। यह जिला मुख्यालय के बहराइच से उत्तर की ओर 14 कि. मी. दूर स्थित है। यह एक ब्लॉक हेड क्वार्टर भी है।
भूगोल
रिसिया पिन कोड 271875 है और डाक प्रधान कार्यालय रिसिया है।
पास-पड़ोस
बलदनपुरवा (2 किमी), मझौवा मुजेहना (2 किमी), परेरवा खान (3 किमी), करनिया (4 किमी),रिसिया मोड़ (4 किमी), जहाँबंगला चक (4 किमी),चकिया समय माता मंदिर (5 किमी)दूरी पर है ये सब रिसिया के नजदीकी गांव हैं। रिसिया पूर्व की ओर चित्तौरा ब्लॉक, बहराइच ब्लाॅक और विशेश्वरगंज ब्लाॅक हैं। दक्षिण की ओर महसी ब्लॉक, और पश्चिम की ओर शिवपुर ब्लॉक से घिरा हुआ है। बहराइच, नानपारा, बलरामपुर, लहरपुर रिसिया बाज़ार के पास के शहर हैं। रिसिया के सबसे प्रसिद्ध और सोशल मीडिया इनफ्लुयेंसर अनुज मिश्रा जी है जो इंटरनेट पर काफी वायरल रहते है जो चकिया समय गांव में रहते है
भारतीय लोक कला
भारतीय लोक कला मूलतः जन सामान्य की कला है। उसका इतिहास उतना ही पुराना है जितना कि भारतीय ग्रामीण सभ्यता का। सिन्धु घाटी की सभ्यता से मिले अवशेषों को यदि भारतीय लोक कला के आरम्भिक नमूने माना जाय तो यह परम्परा ईसा से लगभग तीन हजार साल पुरानी मानी जा सकती है। लोक कलाकारों ने लगभग प्रत्येक काल मे लोक कलाकृतियों का सृजन किया होगा परन्तु वे नमूने आज उपलब्ध नहीं है।
योगदान और महत्व
आज भारतीय आदिवासी एवं लोक कलाओ को विश्व मे जो पहचान मिली है उस मे वेरियर एल्विन, स्टेला क्राम्रिश, कमला देवी चट्टोपाध्याय एवं पुपुल जयकर जैसे विद्वानो का बहुत बडा योगदान है। भारत में लगभग प्रत्येक सांस्कृतिक अन्चल की अपनी विशिष्ट आदिवासी एव्ं लोक कला है। आपने परंपरागत् रूप मैं आदिवासी एवं लोक कला का व्यवहार सामान्यतः अजीविका कमाने हेतु नहिं बल्कि अपने जीवन को प्रचलित विश्वासों और मान्यताओ के अनुरूप सुख एवं शान्तिमय बनाने हेतु पारलौकिक शक्तियों से आशीर्वाद प्राप्ति के लिये किया जाता है।
बाहरी कड़ियाँ
भारत की पांच लोक कलाऐं
हिण्डोली विधानसभा क्षेत्र (राजस्थान)
हिण्डोली विधानसभा क्षेत्र राजस्थान का एक विधानसभा क्षेत्र है।
माइक बर्न्स (क्रिकेटर)
माइकल बर्न्स (जन्म 6 फरवरी 1969) एक अंग्रेजी प्रथम श्रेणी सूची क्रिकेट अंपायर और पूर्व प्रथम श्रेणी क्रिकेटर हैं, जिन्होंने 1992 से 2005 तक फैले प्रथम श्रेणी के करियर में वारविकशायर और समरसेट के लिए काउंटी क्रिकेट खेला। उन्होंने कंबरलैंड और कॉर्नवाल के लिए माइनर काउंटियों का क्रिकेट भी खेला। एक अनुकूलनीय क्रिकेटर, वह एक विकेट-कीपर के रूप में कंबरलैंड और वार्विकशायर के लिए दिखाई दिए, लेकिन जब वे समरसेट में चले गए तो वे एक आक्रामक बल्लेबाज के रूप में विकसित हुए, जो जरूरत पड़ने पर मध्यम गति से गेंदबाजी करते थे।
समरसेट के लिए, बर्न्स ने एक सीज़न में दो बार 1,000 प्रथम श्रेणी रन बनाए, और उस टीम का हिस्सा थे जिसने 2001 चेल्टनहैम और ग्लूसेस्टर ट्रॉफी जीती थी। उन्होंने समरसेट को एक बल्लेबाजी ऑलराउंडर प्रदान किया, विशेष रूप से एक दिवसीय क्रिकेट में जिसमें उन्होंने काउंटी के लिए बल्ले से 27 और गेंद से 30 का औसत बनाया। उन्होंने मुख्य रूप से अन्य उपयुक्त उम्मीदवारों की कमी के कारण 2003 में समरसेट कप्तान के रूप में पदभार संभाला। उन्होंने अगले वर्ष भूमिका में जारी रखा, हालांकि खराब परिणामों के कारण उनकी आलोचना की गई, जिसके परिणामस्वरूप एक समय में समरसेट के कई खिलाड़ियों को बर्खास्त किए जाने की धमकी दी गई। उन्हें 2005 में ग्रीम स्मिथ द्वारा कप्तान के रूप में प्रतिस्थापित किया गया था, और उस वर्ष के अंत में प्रथम श्रेणी क्रिकेट से संन्यास ले लिया। बाद में उन्होंने एक अंपायर के रूप में प्रशिक्षण लिया, और 2012 में इंग्लैंड और वेल्स क्रिकेट बोर्ड (ईसीबी) की आरक्षित सूची में पदोन्नत हुए।
जनवरी 2016 में बर्न्स को ईसीबी की अंपायरिंग सूची की पूरी सूची में पदोन्नत किया गया था।
केशोरायपाटन विधानसभा क्षेत्र (राजस्थान)
केशोरायपाटन विधानसभा क्षेत्र राजस्थान का एक विधानसभा क्षेत्र है।
चेरमान कादली
चेरमान कादली  तमिल भाषा के विख्यात साहित्यकार कण्णदासन द्वारा रचित एक उपन्यास है जिसके लिये उन्हें सन् 1980 में तमिल भाषा के लिए साहित्य अकादमी पुरस्कार से सम्मानित किया गया।
बूँदी विधानसभा क्षेत्र (राजस्थान)
बूँदी विधानसभा क्षेत्र राजस्थान का एक विधानसभा क्षेत्र है।
पिपलदा विधानसभा क्षेत्र (राजस्थान)
पिपलदा विधानसभा क्षेत्र राजस्थान का एक विधानसभा क्षेत्र है।
कृष्ण कुमार ओझा
कृष्ण कुमार ओझा ने 2019 के आखिर में मायावती की पार्टी बहुजन समाज पार्टी को छोड़कर अखिलेश यादव के साथ समाजवादी पार्टी के साथ जुड़ गए हैं।
केके ओझा का राजनीतिक करियर
केके ओझा का पूरा नाम पंडित कृष्ण कुमार ओझा है। 2007 के विधानसभा चुनाव में वह बहुजन समाज पार्टी के टिकट पर बहराइच की फखरपुर विधानसभा सीट से विधायक चुने गये। 2012 में विधानसभा के परिसीमन के बाद वह महसी से बहुजन समाज पार्टी के विधायक चुने गये। 2017 में भी उन्हें बसपा ने महसी विधानसभा क्षेत्र से टिकट दिया था, लेकिन इस चुनाव में वह तीसरे नंबर पर रहे थे। दूसरे नंबर पर सपा और कॉंग्रेस के प्रत्याशी अली अकबर रहे। वहीं, भाजपा प्रत्याशी सुरेश्वर सिंह सबसे ज्यादा मत पाकर विजयी रहे थे।
मोसाद्देक हुसैन सैकट
मोसाद्देक हुसैन सैकट (जन्म: १० दिसंबर १९९५) एक क्रिकेट खिलाड़ी है जो बांग्लादेश क्रिकेट टीम के लिए खेलते है। इन्होंने २०१६ में ज़िम्बाब्वे क्रिकेट टीम खिलाफ ट्वेन्टी-२० अंतर्राष्ट्रीय मैच खेलकर अंतर्राष्ट्रीय क्रिकेट का आगाज किया था। इन्होंने लिस्ट ए क्रिकेट की शुरुआत २०१३ में की थी। जबकि पहली बार एक दिवसीय अंतरराष्ट्रीय मैच अफ़ग़ानिस्तान क्रिकेट टीम के खिलाफ २०१६ में खेला और टेस्ट क्रिकेट में पदार्पण १५ मार्च २०१७ को श्रीलंका क्रिकेट टीम के खिलाफ किया था।
पत्नी पर अत्याचार का आरोप
२०१८ में सैकट की पत्नी समीरा उषा ने आरोप लगाया कि वह दस लाख टके के दहेज की माँग की और इसी साल १५ अगस्त को उसे घर से निकाल दिया।
सांगोद विधानसभा क्षेत्र (राजस्थान)
सांगोद विधानसभा क्षेत्र राजस्थान का एक विधानसभा क्षेत्र है।
प्रति-एलियासन फिल्टर
प्रति-एलियासन फिल्टर (एंटी-एलाइजिंग फ़िल्टर) उस लो-पास फिल्टर को कहते हैं जो किसी सिगनल का प्रतिचयन (सैम्पल) करने के पहले लगाया जाता है ताकि एलियासन की समस्या न आये। प्रतिचयन प्रमेय (सैम्प्लिंग थिअरम) कहता है कि यदि किसी संकेत में उपस्थित अधिकतम आवृति f है तो उस संकेत को 2f या इससे अधिक आवृत्ति पर प्रतिचयनित करने पर उसमें एलियासन नहीं होगा।
प्रायः किसी सिगनल को एनालॉग से डिजिटल में बदलने के पहले प्रति-एलियासन फिल्टर लगाया जाता है।
तिरुक्कुरल नीधि इलक्कियम्
तिरुक्कुरल नीधि इलक्कियम्  तमिल भाषा के विख्यात साहित्यकार के. टी. तिरुनावंक्करसु द्वारा रचित एक समालोचना है जिसके लिये उन्हें सन् 1974 में तमिल भाषा के लिए साहित्य अकादमी पुरस्कार से सम्मानित किया गया।
कोहिस्तान ज़िला (पाकिस्तान)
कोहिस्तान ( उर्दू और पश्तो:, अंग्रेज़ी: Kohistan ) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक पूर्व ज़िला था। इस ज़िले की राजधानी दासू नामक बस्ती है। वर्ष 2014 में इसे द्विभाजित कर, ऊपरी कोहिस्तान ज़िला और निचला कोहिस्तान ज़िला बना दिया गया।
नाम की उत्पत्ति
'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।
विवरण
कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रस्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।
कोटा उत्तर विधानसभा क्षेत्र (राजस्थान)
कोटा उत्तर विधानसभा क्षेत्र राजस्थान का एक विधानसभा क्षेत्र है।
वीरर उलगम
वीरर उलगम  तमिल भाषा के विख्यात साहित्यकार के. वी. जगन्नाथन् द्वारा रचित एक समालोचना है जिसके लिये उन्हें सन् 1967 में तमिल भाषा के लिए साहित्य अकादमी पुरस्कार से सम्मानित किया गया।
इलक्कियतुक्क ओरु इयक्कम
इलक्कियतुक्क ओरु इयक्कम  तमिल भाषा के विख्यात साहित्यकार का. ना. सुब्रह्मण्यम् द्वारा रचित एक समालोचना है जिसके लिये उन्हें सन् 1986 में तमिल भाषा के लिए साहित्य अकादमी पुरस्कार से सम्मानित किया गया।
जजिस लॉजिंगस्
जजिस लॉजिंगस् (Judges' Lodgings) (Tŷ'r Barnwr) व्हाइटक्रॉस स्ट्रीट, मॉनमाउथ, मॉनमाउथशायर, वेल्स, में स्थित अठारहवीं सदी की इमारत है। इसकी उत्पत्ति 16 वीं सदी के शुरुआत में हुई थी व वर्ष 1756 के आसपास यह 'लेबर इन वेन' नामक सराय बन गई। यह 1835 से पहले मॉनमाउथ के न्यायधीशों का अस्थायी आवास बन गया व 1870 के दशक में रॉयल मॉनमाउथशायर रॉयल इंजीनियर्स की भोजनशाला। 1926 में इमारत एक मोटर गेराज की तौर पे प्रयोग में लाने लगी, तथा गाडियाँ फुटपाथ पर ठीक होती थीं। फिर से निजी घर बनने से पहले यह एक समय कंजर्वेटिव क्लब भी था। निवर्तमान समय में यह एक निजी मकान है जिसमें पीछे की तरफ एक घुड़साल भी है। यह सयुंक्त राजशाही की ग्रेड द्वितीय सूचीबद्ध इमारतों में से एक है व इसके साथ-साथ मॉनमाउथ हेरिटेज ट्रेल के चौबीस स्थलों में से एक भी।
कोटा दक्षिण विधानसभा क्षेत्र (राजस्थान)
कोटा दक्षिण विधानसभा क्षेत्र राजस्थान का एक विधानसभा क्षेत्र है।
किराना घराना
किराना घराना भारतीय शास्त्रीय संगीत और गायन की हिंदुस्तानी ख़याल गायकी की परंपरा को वहन करने वाले हिंदुस्तानी घरानों में से एक है। किराना घराने का नामकरण उत्तर प्रदेश के मुज़फ्फरनगर जिले के एक तहसील कस्बा कैराना ( जो की अब जिला शामली में हैं )से हुआ माना जाता है। यह उस्ताद अब्दुल करीम खाँ (१८७२-१९३७) का जन्मस्थान भी है, जो बीसवीं सदी में किराना शैली के सर्वाधिक महत्वपूर्ण भारतीय संगीतज्ञ थे। इन्हें किराना घराने का वास्तविक संस्थापक माना जाता है। उस्ताद करीम खाँ कर्णाटक संगीत शैली में भी पारंगत थे। इनका मैसूर दरबार से गहरा संबंध था।
आग्न्यशास्त्र के प्रकार
आग्न्यशास्त्र एक सुवाहय़ बंदूक होती है जो की १ या १ से ज्यादा प्रोजेक्टाईल प्रक्षेपण करती है विस्फोटक बल की मदद से|आग्न्यशास्त्र बहुत से प्रकार के होते हैं जो की अपनी बनावट, वर्गीकरण, कार्यविधि आदि के आधार पर विभाजित किए गए है:
रामगंज मंडी विधानसभा क्षेत्र (राजस्थान)
रामगंज मंडी विधानसभा क्षेत्र राजस्थान का एक विधानसभा क्षेत्र है।
लाडपुरा विधानसभा क्षेत्र (राजस्थान)
लाडपुरा विधानसभा क्षेत्र नारायण सिंह रावत खोड़ा गणेश जी रोड ढाणी पुरोहितान तहसील किशनगढ़ जिला अजमेर राजस्थान रावत राजपूत लाडपुरा में है लाडपुरा में रावत जाति सबसे अधिक है यहां के कर्ताधर्ता रावत साम्राज्य है राजस्थान का एक विधानसभा क्षेत्र है।
किशनगंज विधानसभा क्षेत्र (राजस्थान)
किशनगंज विधानसभा क्षेत्र राजस्थान का एक विधानसभा क्षेत्र है।
कुट्रालकुरिञ्जी
कुट्रालकुरिंजी  तमिल भाषा के विख्यात साहित्यकार कोवि. मणिशेखरन द्वारा रचित एक उपन्यास है जिसके लिये उन्हें सन् 1992 में तमिल भाषा के लिए साहित्य अकादमी पुरस्कार से सम्मानित किया गया।
बारां-अटरू विधानसभा क्षेत्र (राजस्थान)
बारां-अटरू विधानसभा क्षेत्र राजस्थान का एक विधानसभा क्षेत्र है।
अंता विधानसभा क्षेत्र (राजस्थान)
अंता विधानसभा क्षेत्र राजस्थान का एक विधानसभा क्षेत्र है।  यह विधानसभा क्षेत्र झालावाड़-बारां लोक सभा निर्वाचन क्षेत्र में आता है।
कलमरम
कलमरम  तमिल भाषा के विख्यात साहित्यकार जी. तिलकवती द्वारा रचित एक उपन्यास है जिसके लिये उन्हें सन् 2005 में तमिल भाषा के लिए साहित्य अकादमी पुरस्कार से सम्मानित किया गया।
छबड़ा विधानसभा क्षेत्र (राजस्थान)
छबड़ा विधानसभा क्षेत्र राजस्थान का एक विधानसभा क्षेत्र है।
शार्ङ्ग धनुष
शार्ङ्ग, भगवान् विष्णु के धनुष का नाम है। इसका उच्चारण लोग 'शारंग' या 'सारंग' के रूप में भी करते हैं, परन्तु सही शब्द 'शार्ङ्ग' है।  विष्णु के अन्य अस्त्र-शस्त्रों में सुदर्शन चक्र, नारायणास्त्र, वैष्णवास्त्र, कौमोदकी व नंदक तलवार सम्मिलित हैं।
कथा
यह धनुष, भगवान शिव के धनुष पिनाक के साथ, विश्वव्यापी वास्तुकलाकार और अस्त्र-शस्त्रों के निर्माता विश्वकर्मा द्वारा तैयार किया गया था। एक बार, भगवान ब्रह्मा जानना चाहते थे कि उन दोनों में से बेहतर तीरंदाज कौन है, विष्णु या शिव। तब ब्रह्मा ने दोनों के बीच झगड़ा पैदा किया, जिसके कारण एक भयानक द्वंद्वयुद्ध हुआ। उनके इस युद्ध के कारण पूरे ब्रह्मांड का संतुलन बिगड़ गया। लेकिन जल्द ही विष्णु ने अपने बाणों से शिव को पराजित किया। ब्रह्मा के साथ अन्य सभी देवताओं ने उन दोनों से युद्ध को रोकने के लिए आग्रह किया और विष्णु को विजेता घोषित किया क्योंकि वह शिव को पराजित करने में सक्षम थे। क्रोधित भगवान शिव ने अपने धनुष पिनाक को एक राजा को दे दिया, जो सीता के पिता राजा जनक के पूर्वज थे। भगवान विष्णु ने भी ऐसा करने का निर्णय किया, और ऋषि ऋचिक को अपना धनुष शारंग दे दिया।
समय के साथ, शारंग, भगवान विष्णु के अवतार और ऋषि ऋचिक के पौत्र परशुराम को प्राप्त हुआ। परशुराम ने अपने जीवन के उद्देश्य को पूरा करने के पश्चात, विष्णु के अवतार भगवान राम को शारंग दे दिया। राम ने इसका प्रयोग किया और इसे जलमण्डल के देवता वरुण को दिया। महाभारत में, वरुण ने शारंग को खांडव-दहन के दौरान भगवान कृष्ण (विष्णु के अवतार) को दे दिया। गोलोक धाम में वापिस जाने के पहले, श्रीकृष्ण ने इस धनुष को महासागर में फेंककर वरुण को वापस लौटा दिया।
विष्णु के बाईसवें अवतार श्रीकृष्ण और रहस्यमय शक्तियों के राक्षस शल्व के बीच एक द्वंद्वयुद्ध के दौरान शारंग प्रकट होता है। शल्व ने श्रीकृष्ण के बाएं हाथ पर हमला किया जिससे श्रीकृष्ण के हाथों से शारंग छूट गया। बाद में, श्रीकृष्ण ने सुदर्शन चक्र से शल्व के सिर को धड़ से अलग कर दिया।
एक अन्य कथा के अनुसार, जब जनक ने घोषणा की कि जो भी देवी सीता से विवाह करना चाहता है उसे पिनाक नामक दिव्य धनुष उठाना होगा और इसकी प्रत्यंचा चढ़ानी होगी। अयोध्या के राजकुमार श्रीराम ने ही यह धनुष प्रत्यंचित किया और देवी सीता से विवाह किया। विवाह के बाद जब उनके पिता दशरथ श्रीराम के साथ अयोध्या लौट रहे थे, श्रीपरशुराम ने उनके मार्ग को रोका और अपने गुरु शिव के धनुष पिनाक को तोड़ने के लिए राम को चुनौती दी। श्रीराम ने धनुष को भंग कर दिया । इस पर दशरथ ने ऋषि श्रीपरशुराम से उसे क्षमा करने के लिए प्रार्थना की लेकिन श्रीपरशुराम और भी क्रोधित हुए और उन्होने श्रीविष्णु के धनुष शारंग को लिया और श्रीराम से धनुष को बांधने और उसके साथ एक द्वंद्वयुद्ध लड़ने के लिए कहा। श्रीराम ने श्रीविष्णु के धनुष शारंग को लिया, इसे बाँधा, इसमें एक बाण लगाया और उस बाण को श्रीपरशुराम की ओर इंगित किया। तब श्रीराम ने श्रीपरशुराम से पूछा कि वह तीर का लक्ष्य क्या देंगे। इस पर, श्रीपरशुराम स्वयं को अपनी रहस्यमय ऊर्जा से रहित मानते हैं। वह महसूस करते हैं कि श्रीराम श्रीविष्णु का ही अवतार हैं।
डग विधानसभा क्षेत्र (राजस्थान)
डग विधानसभा क्षेत्र राजस्थान का एक विधानसभा क्षेत्र है।
अनिसा मोहम्मद
अनिसा मोहम्मद (जन्म 7 अगस्त 1988) त्रिनिदाद और टोबैगो की एक महिला क्रिकेट खिलाड़ी है। वे दाएं हाथ की ऑफ-स्पिन गेंदबाज है, और वे त्रिनिदाद और टोबैगो और वेस्टइंडीज की महिला क्रिकेट टीम के लिए खेलती है। 14 वर्ष की आयु से अपनी अंतरराष्ट्रीय पारी की शुरुआत करने के बाद से उन्होंने 111 महिला एक दिवसीय अंतरराष्ट्रीय (वनडे ) और 92 महिला ट्वेन्टी २० अंतरराष्ट्रीय (टी-20 आई) मैच खेल चुकी हैं। उन्होंने महिलाओं के टी-20 अंतरराष्ट्रीय स्पर्धा में सबसे अधिक 106 विकेट लिए हैं, जोकि इस अंतरराष्ट्रीय प्रारूप में अब तक के गेंदबाजों से काफी आगे हैं। महिला एक दिवसीय अन्तरराष्ट्रीय में वह वर्तमान में 145 विकेट के साथ सबसे अधिक विकेट लेने वालों की सूची में चौथे स्थान पर है।
प्रारम्भिक जीवन
स्थानीय क्लब के लिए अच्छे प्रदर्शन करने के बाद उन्हें त्रिनिदाद और टोबैगो महिलाओं की राष्ट्रीय क्रिकेट टीम के लिये बुलाया गया।
अन्तरराष्ट्रीय करियर
अनिसा ने जापान के खिलाफ 2003 आईडब्ल्यूसीसी ट्रॉफी में वेस्टइंडीज की ओर से समूह चरण मैच से एक-दिवसीय अंतरराष्ट्रीय करियर की शुरुआत की। उसके बाद 2003-04 के भारत और पाकिस्तान में वेस्टइंडीज़ के दौरे में उन्हें अपने पहले अंतरराष्ट्रीय दौरे के लिए चुना गया। कराची के असगर अली शाह क्रिकेट स्टेडियम में पाकिस्तान के खिलाफ सातवें एक-दिवसीय मैच में अनिसा ने अपने चौथे अंतरराष्ट्रीय मैच में 2/17 का योगदान दिया। उन्होंने आयरलैंड के खिलाफ दक्षिण अफ्रीका में 2005 महिला क्रिकेट विश्व कप के समूह चरण के दौरान वेस्टइंडीज के लिए एक मैच में खेला।
ऑस्ट्रेलिया में 2009 के महिला क्रिकेट विश्व कप में अनिसा ने तीनों ग्रुप स्टेज मैचों और दो सुपर सिक्स मैचों में खेली। उन्होंने टूर्नामेंट में 34.00 के औसत से कुल चार विकेट लिए, यहाँ वेस्टइंडीज पांचवें स्थान पर रहा। विश्वकप के बाद, उन्होंने दक्षिण अफ्रीका का दौरा किया जहां दूसरी टी20आई में केप टाउन में न्यूलैंड क्रिकेट ग्राउंड में उन्होंने केवल दस रन देकर पांच विकेट लिए, और महिला ट्वेंटी-20 में पांच विकेट लेने वाली अंतर्राष्ट्रीय क्रिकेट में तीसरी खिलाड़ी बनी।
विश्व ट्वेंटी-20 में अनिसा सभी तीन ग्रुप स्टेज मैचों में खेली और इंग्लैण्ड के विरुद्ध जीत में प्लैयर ऑफ द मैच बनी, जहां उन्होंने गेंदबाजी में 2/9 का प्रदर्शन किया। टूर्नामेंट में उनके सर्वश्रेष्ठ प्रदर्शन ऑस्ट्रेलिया के खिलाफ अंतिम ग्रुप स्टेज मैच में देखने को मिला, जहां उसने 17 रन देकर 3 विकेट लिये और और दक्षिणी सितारे को 133 रन में सीमित कर दिया, हालांकि वेस्टइंडीज लक्ष्य को पाने में नाकाम रहा और नौ रन से हार का सामना करना पड़ा। वेस्टइंडीज ने न्यूजीलैंड के हाथों अपना सेमीफाइनल मैच गंवा दिया। इस प्रतियोगिता में अनिसा ने 11.83 के औसत से कुल छह विकेट लिये थे।
अगस्त-सितंबर 2011 में पाकिस्तान के वेस्टइंडीज दौरे में अनिसा का महिलाओं के खेल में सर्वश्रेष्ठ प्रदर्शन देखने को मिला। चार मैचों की वनडे श्रंखला के शुरुआती खेल में अनिसा ने 10 ओवरों में 5 रन देकर 5 विकेट लिये और पाकिस्तान को 82 रन में समैट दिया - इस प्रकार वह महिला वनडे मैच में पांच विकेट लेने वाली दूसरी वेस्टइंडीज गेंदबाज बन गई। दो दिन बाद, उन्होंने पुन: पाकिस्तान के शीर्ष छह खिलाड़ियों में से चार विकेट समैत 5 विकेट लिए। अन्तिम मैच में उन्होंने 4/17 का प्रदर्शन दिया इस प्रकार अनिसा ने श्रृंखला में 3.57 के औसत से 14 विकेट लिए, इसके लिये उन्हे पहला प्लैयर ऑफ द सीरीज पुरस्कार से नवाजा गया। दो महीने बाद बांग्लादेश में 2011 के महिला क्रिकेट विश्व कप योग्यता में भी उनका शानदार प्रदर्शन जारी रहा। जिसमें उन्होंने पाकिस्तान के खिलाफ तीसरी बार पांच विकेट लिया। पाकिस्तान के खिलाफ फाइनल मैच अनिसा के सबसे यादगार क्रिकेट प्रदर्शनों में से एक रहा, जहां उन्होंने 14 रन देकर 7 विकेट लिए -जोकि महिला वनडे क्रिकेट के इतिहास में चौथी सबसे अच्छी गेंदबाजी रही है। 130 रनों से जीतकर वेस्टइंडीज ने इस प्रतियोगिता में अप्राजित रही और 2013 के महिला क्रिकेट विश्व कप के लिए अर्हता प्राप्त की। उन्होंने 2011 में 37 वनडे विकेट लिये, जोकि कैलेंडर वर्ष में सबसे अधिक था, ऑस्ट्रेलिया के चार्मिन मेसन के 2000 में बनाये रिकॉर्ड को पीछे छोड़ दिया। }}
पाँच विकेट की श्रेणी में
अनिसा ने महिलाओं के अंतरराष्ट्रीय क्रिकेट में सात बार पाँच विकेट लिए है, जिसमें एक दिवसीय मैचों में पाँच बार और टी-20 में दो बार शामिल है। यह किर्तिमान बनाने वाली वह एकमात्र महिला क्रिकेट खिलाड़ी है।
पुरस्कार
अनिसा को तीन बार 2003, 2008 और 2010 में त्रिनिदाद और टोबैगो महिला क्रिकेटर ऑफ द ईयर का खिताब दिया गया है। 2011 में त्रिनिदाद और टोबैगो स्पिरिट ऑफ स्पोर्ट्स अवार्ड्स में, उन्हें सबसे कंसिसटेंट खिलाड़ी, सफलतापूर्वक एथलीट नामित किया गया था।
मोहम्मद को अपने वनडे करियर के दौरान दस बार और ट्वेन्टी ट्वेन्टी करियर के दौरान पांच बार "प्लैयर ऑफ द मैच" नामित किया गया है। उन्हें घरेलू वनडे श्रृंखला में दो बार "प्लैयर ऑफ द सीरीज" भी नामित किया गया था।
तूमन नदी
तूमन नदी या तूमेन नदी एक ५२१ किमी लम्बी नदी है जो उत्तर कोरिया की रूस और चीन के साथ सीमाओं पर बहती है। यह चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होकर पूर्वी सागर (जापान सागर) की ओर बहकर उसमें मिल जाती है। इसका नाम मंगोल भाषा से लिया गया है, जिसमें इसका अर्थ "दस हज़ार" निकलता है। उत्तर कोरिया और चीन दोनों ने इसके किनारे बहुत से कारख़ाने बनाए हुए हैं, जिन से इस का पानी बहुत प्रदूषित रहता है। फिर भी यह एक पर्यटक स्थल है और चीन ने इसके किनारे कुछ टहलने-योग्य पर्यटक स्थल बनाए हैं जहाँ से लोग नदी के पार झाँक कर उत्तर कोरिया देख सकते हैं।
बलोच लोग
बलोच, बलौच या बलूच दक्षिणपश्चिमी पाकिस्तान के बलोचिस्तान प्रान्त और ईरान के सिस्तान व बलूचेस्तान प्रान्त में बसने वाली एक जाति है। यह बलोच भाषा बोलते हैं, जो ईरानी भाषा परिवार की एक सदस्य है और जिसमें अति-प्राचीन अवस्ताई भाषा की झलक मिलती है (जो स्वयं वैदिक संस्कृत की बड़ी क़रीबी भाषा मानी जाती है। बलोच लोग क़बीलों में संगठित हैं। वे पहाड़ी और रेगिस्तानी क्षेत्रों में रहते हैं और आसपास के समुदायों से बिलकुल भिन्न पहचान बनाए हुए हैं। एक ब्राहुई नामक समुदाय भी बलोच माना जाता है, हालांकि यह एक द्रविड़ भाषा परिवार की ब्राहुई नाम की भाषा बोलते हैं।
सन् २००९ में बलोच लोगों की कुल जनसंख्या ९० लाख पर अनुमानित की गई थी।  इसमें से लगभग ६०% पाकिस्तान के बलोचिस्तान प्रान्त में और २५% ईरान के सिस्तान व बलूचेस्तान प्रान्त में रहते हैं। पाकिस्तान के सिंध और पंजाब प्रान्त के दक्षिणी भाग में भी बहुत से बलोच रहते हैं। अफ़्ग़ानिस्तान, तुर्कमेनिस्तान, ओमान, बहरीन, कुवैत और अफ़्रीका के कुछ भागों में भी बलोच मिलते हैं। बलोच लोग अधिकतर सुन्नी इस्लाम के अनुयायी होते हैं। ईरान में शियाओं की बहुतायत है, इसलिए वहाँ इनकी एक अलग धार्मिक पहचान है।
रीति रिवाज
बलोच पुरुष शलवार कमीज़ पहनते हैं और बलोच टोपी की भी विशेष पहचान है। बलोच स्त्रियाँ खुले चोग़े और लेहंगे पहनती हैं, जिसपर अक्सर शीशे के टुकड़े लगे होते हैं। औरतें अपना सर एक "सरिग" नाम के वस्त्र से ढकती हैं। इनमें ज़ेवर बहुत लोकप्रीय हैं, ख़ासकर कान में पहनने वाले "दोर" नाम के भारी झुमके जिनको सोने की पतली ज़ंजीरों से सर पर बाँधा जाता है ताकि भार से कानों को नुक़सान न पहुँचे। वे अपने चोग़ों को सामने से बंद करने के लिए एक "तसनी" नाम के सोने के ज़ेवर का भी प्रयोग करतीं हैं।
बलोच लोगों में धार्मिक कट्टरवाद बहुत कम मिलता है और राष्ट्रीयता की भावना काफी प्रबल है। बलोचिस्तान के ईरानी और पाकिस्तानी दोनों हिस्सों में अलगाववादी विद्रोह समय-समय पर होते रहे हैं। ईरान में शिया-सुन्नी अलगाव को लेकर उनमें भिन्नता की भावना है। गाना-बजाना बलोचों की संस्कृति में बहुत महत्वपूर्ण है और इसमें ढोल का प्रयोग बहुत होता है (इसे बलोचिस्तान में दोहोल कहा जाता है)। **हिंदुस्तान के राजस्थान पंजाब गुजरात में बलोच लोगों का चादर कुर्ता सर पर पगड़ी चमड़े की जूती पहनते है, महीलाऐ लहंगा कुर्ता सलवार कमीज सर पर ओढ़नी कोटी और विशेष लोई पहनती हैं
झालरापाटन विधानसभा क्षेत्र (राजस्थान)
झालरापाटन विधानसभा क्षेत्र राजस्थान का एक विधानसभा क्षेत्र है।
कैथॅलिक चर्च
कैथोलिक गिरजाघर, जिसे रोमन कैथोलिक गिरजाघर के रूप में भी जाना जाता है, दुनिया का सबसे बड़ा ईसाई गिरजाघर है, दावे के अनुसार इसके सौ करोड़ से अधिक सदस्य हैं।उनके नेता पोप हैं जो धर्माध्यक्षों के समुदाय के प्रधान हैं। यह पश्चिमी और पूर्वी कैथोलिक गिरजाघरों का एक समागम है, यह अपने लक्ष्य को यीशु मसीह के सुसमाचार फैलाने, संस्कार करवाने तथा दयालुता के प्रयोग के रूप में परिभाषित करता है।
गिरजाघर दुनिया के सबसे पुराने संस्थानों में से है और इसने पस्चिमी सभ्यता के इतिहास में एक प्रमुख भूमिका निभाई है। यह मानना है कि इसे यीशु मसीह के द्वारा स्थापित किया गया था, कि इसके धर्माध्यक्ष धर्मदूतों के उत्तराधिकारी हैं और कि संत पीटर के उत्तराधिकारी के रूप में पोप को एक सार्वभौमिक प्रधानता प्राप्त है।
गिरजाघर के सिद्धांतों को सार्वभौम सभाओं द्वारा परिभाषित किया गया है तथा गिरजाघर का कहना है कि पवित्र आत्मा के मार्गदर्शन से वह विश्वास और नैतिकता पर अपनी शिक्षाओं को अचूकता से परिभाषित कर सकता है।
शक्ति वैदियम
शक्ति वैदियम  तमिल भाषा के विख्यात साहित्यकार टी. जानकीरामन् द्वारा रचित एक कहानी–संग्रह है जिसके लिये उन्हें सन् 1979 में तमिल भाषा के लिए साहित्य अकादमी पुरस्कार से सम्मानित किया गया।
यालू नदी
यालू नदी (चीनी: 鸭绿江) या अमनोक नदी (कोरियाई: 압록강) उत्तर कोरिया और चीन की अंतर्राष्ट्रीय सीमा पर स्थित एक नदी है। "यालू" नाम मान्छु भाषा से लिया गया है जिसमें इसका अर्थ "सरहद" होता है। यह दरिया चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होता है और फिर कुछ मरोड़ों के साथ दक्षिण-पश्चिम की तरफ़ बहता हुआ कोरिया की खाड़ी में जा मिलता है। इसकी लम्बाई ७९० किमी है और इसे ३०,००० वर्ग किमी के जलसम्भर क्षेत्र से पानी मिलता है। इसपर नावी यातायात कठिन है क्योंकि बहुत से स्थानों पर इसकी गहराई काफी कम है।
इतिहास
यालू नदी ऐतिहासिक महत्ता रखती है क्योंकि इसी के किनारे कोरिया का प्राचीन गोगुरयेओ राज्य उभरा था। इसी गोगुरयेओ राज्य का नाम आगे बदलकर गोरेयो बना, जिस से कोरिया का नाम "कोरिया" पड़ा। बहुत से पुराने क़िले इस दरिया के किनारे पर खड़े हुए हैं। यालू नदी का युद्धों में भी महत्त्व रहा है। १८९४-९५ के चीनी-जापानी युद्ध और १९०४ के रूसी-जापानी युद्ध में यालू पर भारी जंग हुई थी। अमेरिका के कोरियाई युद्ध की भी शुरुआत चीनी सेना ने १९५० में यालू को पार कर के की थी। १९९० के दशक से बहुत से उत्तर कोरियाई शरणार्थी यालू पार कर के चीन में घुसने लगे हैं।
विवाद
यालू नदी में बहुत से छोटे रेतीले द्वीप हैं। इनको लेकर चीन और उत्तर कोरिया ने मिलकर १९७२-१९७५ के काल में एक मुआइना किया और ६१ ऐसे द्वीप पाए गए। इनमें से ४८ उत्तर कोरिया को मिले और १३ चीन को। सन् १९९० में चीन और उत्तर कोरिया ने दूसरा ऐसा निरीक्षण और समझौता करने की कोशिश की लेकिन यह काम आपसी विवादों की वजह से रुक गया। चीन की तरफ़ भी जो यालू नदी का क्षेत्र है वहाँ भी कोरियाई नस्ल के लोग बसते हैं और बहुत से कोरियाई लोगों में भावना है की यह क्षेत्र चीन का नहीं बल्कि कोरिया का होना चाहिए। फिर भी सरकारी स्तर पर चीन और उत्तर कोरिया में तालमेल होने से इन दोनों देशों के बीच में आजतक यह मसला नहीं बना है।
योगेश (गीतकार)
योगेश गौड़ जिन्हें केवल योगेश नाम से श्रेय दिया गया है भारतीय लेखक और गीतकार हैं। विशेष रूप से उन्हें आनंद (1971) के "कहीं दूर जब दीन ढल जाय" और "जिंदगी कैसी है पहेली" जैसे गीतों के लिए सबसे अच्छी तरह से जाना जाता है।
योगेश ने साझा किया था कि उन्हें क्या लिखने के लिए प्रेरित किया। "जो दिखा था, जो जेठा था, वोही है (मैंने जो देखा और जिया वो लिखा)। मैंने हमेशा अपने आसपास के लोगों के बारे में लिखा है।"
करियर
योगेश का जन्म 19 मार्च 1943 को उत्तर प्रदेश के लखनऊ में हुआ था। वह काम की तलाश में 16 साल की उम्र में बॉम्बे चले गए और अपने चचेरे भाई योगेंद्र गौड़ से मदद मांगी जो कि एक पटकथा लेखक थे। उनका पहला कार्य 1962 में था, जब उन्होंने बॉलीवुड फिल्म सखी रॉबिन के लिए छह गीत लिखे, जिसमें "तुम जो आ गए" गीत भी शामिल था। जिसे मन्ना डे ने गाया था। इस गीत ने बॉलीवुड में उनके करियर की शुरुआत की। उन्होंने भारत के कुछ बेहतरीन निर्देशकों जैसे हृषिकेश मुखर्जी और बसु चटर्जी के साथ काम किया।
योगेश ने सुपरहिट फिल्म आनंद (1971) को परिभाषित करने वाले हिट गीतों के बोल "कहीं दूर जब दिन ढल" और "जिंदगी कैसी है पहेली" लिखे। उन्होंने प्रसिद्ध हिंदी गीतों में 'कहीं दूर जब दिन ढल जाए, जिंदगी कैसी है पहेली हाय, रिमझिम गिरे सावन, कई बार यूँ भी देखा है... , बातों-बातों में से मेरा मन नहीं कहो। योगेश ने एक लेखक के रूप में टेलीविजन धारावाहिकों में भी काम किया। उनके कार्य में सम्मान के लिये उन्हें दादासाहब फाल्के पुरस्कार के अलावा यश भारती पुरस्कार भी मिल चुका है। इन्होंने कई हजार फिल्मों के गीत लिखे हैं जिसमें मिली (1975), मंज़िल (1979), छोटी सी बात (1975), रजनीगंधा (1974) प्रमुख रही हैं।
योगेश गौड़ का ७७ वर्ष की आयु में २९ मई २०२० को निधन हो गया। दिग्गज गायिका लता मंगेशकर ने गीतकार को ट्विटर पर श्रद्धांजलि दी। उन्होंने लिखा, "मुझे योगेश जी की मृत्यु के बारे में पता चला, जिन्होंने कई दिल दहलाने वाले गीत लिखे। मैंने उनके लिखे कई गीत गाए हैं। वह बहुत ही शांत और सुलझे हुए इंसान थे। मैं उनके प्रति अपने सम्मान को चुकाती हूँ।"
खानपुर विधानसभा क्षेत्र (राजस्थान)
खानपुर विधानसभा क्षेत्र राजस्थान का एक विधानसभा क्षेत्र है।
मनोहर थाना विधानसभा क्षेत्र (राजस्थान)
मनोहर थाना विधानसभा क्षेत्र राजस्थान का एक विधानसभा क्षेत्र है।
भारती : कालमुम करुत्तुम
भारती : कालमुम करुत्तुम  तमिल भाषा के विख्यात साहित्यकार टी.एम.सी. रघुनाथन् द्वारा रचित एक समालोचना है जिसके लिये उन्हें सन् 1983 में तमिल भाषा के लिए साहित्य अकादमी पुरस्कार से सम्मानित किया गया।
चायुव नारकालि
चायुव नारकालि  तमिल भाषा के विख्यात साहित्यकार तोप्पिल मोहम्मद मीरान द्वारा रचित एक उपन्यास है जिसके लिये उन्हें सन् 1997 में तमिल भाषा के लिए साहित्य अकादमी पुरस्कार से सम्मानित किया गया।
खान बहादुर खान रुहेला
खान बहादुर खान रुहेला १८२३ – २४ फरवरी १८६०) रुहेलखण्ड के द्वितीय नवाब, हाफिज रहमत खान के पोते थे। उन्होंने १८५७ के भारतीय विद्रोह के दौरान अंग्रेजों का विरोध किया, और बरेली में विद्रोह की सफलता के पश्चात अपनी सरकार बनाई। जब 1857 का भारतीय विद्रोह विफल हुआ, तो बरेली भी अंग्रेजों के अधीन हो गया। वह बचकर नेपाल भाग निकले, लेकिन वहां के लोगों ने उन्हें पकड़ लिया और अंग्रेजों के हवाले कर दिया। उन्हें मौत की सजा सुनाई गई और २४ फरवरी १८६० को कोतवाली में फांसी दे दी गई।
चर्च ऑफ सेंट थॉमस द मार्टर
चर्च ऑफ सेंट थॉमस द मार्टर (Church of St Thomas the Martyr) (Eglwys Sant Tomos y Merthyr) ओवरमोंनो, मॉनमाउथ, मॉनमाउथशायर, वेल्स, में एंग्लिकन सम्प्रदाय का गिरजाघर है। गिरजाघर मध्युगीन मोंनो पुल के नजदीक है, जो मोंनो नदी पर बना हुआ है। पुराने लाल बलुआ पत्थरों से बने इस गिरजाघर की इमारत का एक हिस्सा कम से कम वर्ष 1180 का है तथा बारहवीं सदी का नॉर्मन चैन्सेल मेहराब है। गिरजाघर में समकालीन चीनी मिट्टी का मोज़ेक है जिसे शहर की निगम परिषद, मॉनमाउथ टाउन काउंसिल, ने लगवाया था। हालांकि इसका निवर्तमान बाहरी हिस्सा मुख्यतः उन्नीसवीं सदी के अंत में बन कर तैयार हुआ था। सेंट थॉमस बैकट को समर्पित यह गिरजाघर मॉनमाउथ हेरिटेज ट्रेल के चौबीस स्थलों में से एक है व ग्रेड II* सूचीबद्ध इमारत भी है।
ओरु कावेरियइ पोला
ओरु कावेरियइ पोला  तमिल भाषा के विख्यात साहित्यकार त्रिपुरसुंदरी ‘लक्ष्मी’ द्वारा रचित एक उपन्यास है जिसके लिये उन्हें सन् 1984 में तमिल भाषा के लिए साहित्य अकादमी पुरस्कार से सम्मानित किया गया।
वित्तीय साक्षरता
वित्तीय साक्षरता का अर्थ है - धन के सही ढंग से उपयोग को समझने की क्षमता'। दूसरे शब्दों में इसका मतलब किसी व्यक्ति में मौजूद कुछ कौशलों तथा ज्ञान से है जिनके बल पर वह सोचसमझकर प्रभावशाली निर्णय ले पाता है। विभिन्न देशों में वित्तीय साक्षरता की स्थिति अलग-अलग है।
"वित्तीय शिक्षा" का अर्थ होता है, "धन" के बारे में सही जानकारी प्राप्त करना, जिससे हम अपने "धन" का सही प्रबंधन करते हुए, अपने वित्तीय भविष्य को सुरक्षित एवं बेहतर बना सकें
वित्तीय-शिक्षा की आवश्यकता
"वित्तीय शिक्षा" की आवश्यकता इसलिए है क्यों की अब समय बदल चुका है, अमीर और अमीर होता जा रहा है किन्तु मध्यम वर्ग और गरीब होता जा रहा है, हमारी वित्तीय समस्याएं और बढ़ती जा रही हैं किन्तु कही भी इस समस्या का कोई समाधान नजर नहीं आ रहा है l सिर्फ यही नहीं "वित्तीय समस्या" के कारण ही समाज में "गरीबी" "घरेलू हिंसा" "अपराध" एवं "भ्रष्टाचार" आदि असामाजिक समस्याएं भयानक रूप लेती जा रही हैं, जिससे हमारा जीवन अस्त-व्यस्त होता जा रहा है l
वित्तीय-शिक्षा से लाभ
"वित्तीय शिक्षा" से हमारे "विचारों" में बदलाव आएगा, जिससे हमारे "काम" बदल जायेंगे और जब हमारे काम बदल जायेंगे तब हमारे "परिणाम" भी बदल जायेंगे l क्योंकि हम एक ही काम को बार-बार करते हैं और हर बार अलग परिणाम की अपेक्षा करते रहते हैं किन्तु हमारे परिणाम नहीं बदलते l अतः यदि हमें अपने जिंदगी के "परिणाम" बदलने है तो हमें "काम" बदलने होंगे और "काम" तभी बदलेंगे जब हमारे "विचार" बदलेंगे l इस तरह जब हमारे "वित्तीय-विचार" में बदलाव आएगा तब "समाज" में भी वित्तीय बदलाव आएगा और जब हमारा समाज वित्तीय रूप से प्रशिक्षित होगा, तब हमारा देश भी वित्तीय रूप से मजबूत हो जायेगा, जिससे न सिर्फ हमारा बल्कि हमारे देश का आर्थिक स्वरुप ही बदल जायेगा l जहाँ "वित्तीय-समस्या" की नहीं, "वित्तीय-समाधान" की स्थिति निर्मित हो जाएगी, जोकि सिर्फ और सिर्फ "वित्तीय-शिक्षा" से ही संभव है l
वित्तीय-शिक्षा का प्रचार-प्रसार
"वित्तीय-शिक्षा" का प्रचार-प्रसार करने का अर्थ है, "लोगों की वित्तीय समस्याओं के समाधान के लिए मदद करना" !! "वित्तीय-शिक्षा" का विस्तार करना हमारा फ़र्ज़ और कर्त्तव्य दोनों है जिससे हमारे साथ-साथ सभी का आर्थिक कल्याण हो सके तथा वर्तमान एवं भविष्य की बढ़ती हुई "वित्तीय-समस्याओं" का समाधान हो सके l यदि हमें "समस्या का नहीं, बल्कि समाधान का हिस्सा बनना है तो हमें यह जिम्मेदारी निभानी ही होगी l जबकि आज भारत को सिर्फ "विचार" की नहीं बल्कि एक "वित्तीय-विचार" की सख्त जरूरत है l जब हमारे समाज का एक-एक परिवार आर्थिक रूप से मज़बूत होगा तभी हमारा देश भी आर्थिक रूप से मज़बूत होगा l
भारतीय लोक कला परंपरा
भारतीय लोक कला मूलतः ग्राम्य अंचलों में जनसामान्य और आदिवासी विशिष्ट समूहों द्वारा धारित एवं संरक्षित कला है। ग्राम्य परिवेश और लोक संस्कृति में व्याप्त रचनात्मक आचार व्यवहार कला तत्व के रूप में परिणत हो लोक कलाओं को समृद्ध करते हैं। परंपरागत तौर पर लोक कला क्षेत्र अथवा समुदाय विशेष के लोगों द्वारा किया गया वह कलाकर्म है जिसके मूल में शुभ का विचार होता है और जो अवसर विशेष से जुडे अनुष्ठानों एवं आवश्यकताओं को सम्पन्न करने हेतु किया जाता है।
इतिहास
हालांकि लोक कलाओं का इतिहास उतना ही पुराना है जितना कि भारतीय ग्रामीण सभ्यता का, किंतु वर्तमान में लोक कलाओं का कोई काल क्रमिक इतिहास सुलभ नहीं है। सिन्धु घाटी सभ्यता से मिले अवशेषों को यदि भारतीय लोक कला के आरम्भिक नमूने माना जाय तो यह परम्परा ईसा से लगभग तीन हजार साल पुरानी मानी जा सकती है। मृदभाण्ड, गुफा चित्रकारी, भित्तिचित्र इत्यादि लोक कला रूप पूर्ववैदिक युग से उत्तर वैदिक युग तक विद्यमान रहे हैं। भारतीय हस्तशिल्प् के प्राचीन नमूने तो बहुतायत से मिलते है परन्तु लोक कला के प्रामाणिक उल्लेख एवं नमूने २०वी सदी एवं उसके उपरान्त से मिलने प्रारंभ होते है, जब कुछ विदेशी एवं भारतीय विद्वान इस विषय पर पुरातात्त्विक शोध एवं अध्ययन में प्रवृत्त हुए।
प्रमुख योगदान
आज जो भारतीय आदिवासी एवं लोक कलाओ को विश्व स्तर पर पहचान मिली है उसमे वेरियर एल्विन, स्टेला क्राम्रिश, कमला देवी चट्टोपाध्याय एवं पुपुल जयकर जैसे विद्वानो का महत्वपूर्ण योगदान है। भारत के लगभग प्रत्येक सांस्कृतिक अंचल की अपनी कुछ विशिष्ट आदिवासी एवं लोक कलाएं है।
विस्तृत अध्ययन हेतु
आर्यसंस्कृति की खोज, रामशरण शर्मा, सारांश प्रकाशन प्राइवेट लिमिटेड, दिल्ली, २००१, ISBN: 81-7778-020-4
भारतीय साहित्य की भूमिका, रामविलास शर्मा, राजकमल प्रकाशन प्राइवेट लिमिटेड, दिल्ली, २००६, ISBN: 81-7178-689-8
बाहरी कड़ियाँ
http://india.gov.in/knowindia/culture_heritage
नासिरी महल
नासिरी महल या नासरिद महल (स्पेनी भाषा: Nasrid Palace) स्पेन के पर्यटक स्थलों में से एक प्रसिद्ध स्थल है। यह एक खुले आँगन के रूप में है जिसे स्वागत सैलून के रूप में और न्याय के प्रशासन के लिए इस्तेमाल किया गया था। यह मेक्सुआर (Mexuar) में प्रवेश से पूर्व आता है। हर जगह दीवारें और छत्रक प्लास्टर छत पर विस्तृत प्लास्टर का काम द्वारा और दीवारों के पीछे विस्तृत टाइल का काम दिखाई देता है। दीवारों पर अरबी लिपि में सजावटी पवित्र प्रार्थनाएँ लिखी हैं। कॉलम के ऊपर मेहराब पर स्टालाकटाइट्स हैं। यहाँ खिड़कियां हैं और उनसे नीचे हर कोई महल के निचले बाग़ देख सकता है। हर जगह एक सुंदर खा़का दिखाई देता है।
इस ऐतिहासिक स्मारक से जुड़े कुछ दूसरे ऐतिहासिक स्मारक
इसके अतिरिक्त यहाँ मिर्तियों का दरबार (Court of the Myrties) है जिसका एक विशाल आंगन और पूल हैं। कोमारेस के टॉवर पृष्ठभूमि में हैं और पूल में दिखते हैं। सिंह-दरबार (Court of the Lions) बड़ा और प्रभावशाली है। प्रस्ताव है कि मूल बबरों की मूर्तियों को पास के पाँचवे कारलास के म्यूज़िओ द बेलास आर्ट में रखा जाए ताकि उनके संरक्षण के लिए रखा जाए क्योंकि पिछले कई वर्षों से उन्हें ज़ंग लग रहा था क्योंकि उन्हें खुले आँगन में रखा गया था।
इस स्माराक की दिलचस्प बात
एक और खूबसूरत जगह टॉर द लास डमास से सटे पड़ताल के बागान हैं। इस इमारत के निकट एक बड़ा पूल है। इस इमारत के स्तंभों पर सुंदर मेहराब है और अंदर एक शहर का खूबसूरत नजारा दिखता है। एक दिलचस्प बात यहाँ है कि इस महल से सटे इन सभी बागानों में खूबसूरत बिल्लियँ हैं जो लोगों की भीड़ से डरते नहीं हैं।
समुदाय वीधि
समुदाय वीधि  तमिल भाषा के विख्यात साहित्यकार ना. पार्थसारथी द्वारा रचित एक उपन्यास है जिसके लिये उन्हें सन् 1971 में तमिल भाषा के लिए साहित्य अकादमी पुरस्कार से सम्मानित किया गया।
मॅथ्यू मॅकोनहे
मॅथ्यू डेविड मॅकोनहे (Matthew David McConaughey) (जन्म नवंबर 4, 1969) एक अमेरिकी अभिनेता हैं। 1990 के दशक के शुरू में छोटी भूमिकाओं की श्रृंखला के बाद म्क्कोनौघेय अपनी डेज्ड एन्ड क्न्फयूस्ड की ब्रेकआउट भूमिका के लिए चर्चा में आए। इसके पश्चात यह अ टाइम टू किल, काँन्टेक्ट, यू-571, टिपटोस, सहारा, और वी आर मार्शल जैसी फिल्मो में नजर आए। म्क्कोनौघेय सर्वाधिक रोमांटिक हास्य फिल्मो: वेडिंग प्लानर, हाउ टू लूस अ गाय इन 10 डेस, फेल्यर टू लॉन्च, घोस्ट आँफ गर्लफ्रेंडस पास्ट और फूल्स गोल्ड में निभाई गई अपनी अग्रणी भूमिकाओ के प्रदर्शन के लिए जाने जाते हैं।
जिप्सी बूट्स
जिप्सी बूट्स (जन्म: 19 अगस्त 1914 - मृत्यु: 8 अगस्त 2004), जन्मनाम: रॉबर्ट बूटजीन जिन्हें बूट्स बूटजीन के नाम से भी जाना जाता है, एक अमेरिकी फिटनेस अग्रणी, अभिनेता और लेखक थे। उन्हे योग और स्वास्थ्य भोजन के रूप में "वैकल्पिक" जीवन शैली की मुख्यधारा अमेरिका द्वारा स्वीकृति के लिए नींव बिछाने का श्रेय दिया जाता है। उनकी किताबों बरेफीट एंड गुड थिंग्स टु ईट और थे जिप्सी इन मे ने उन्हे पंथ अनुचर प्रदान की।
अनुराधापुर
अनुराधापुर (सिंहल : අනුරාධපුරය ; तमिल : அனுராதபுரம்) श्री लंका का प्रमुख नगर है। यह श्रीलंका के उत्तर-केन्द्रीय प्रान्त की राजधानी तथा अनुराधापुरा जिले का मुख्यालय है। यह नगर श्री लंका के प्राचीन राजधानियों में से एक है। प्राचीन श्रीलंका की सभ्यता के भग्नावशेष यहाँ सुरक्षित रखे गये हैं। यह नगर कई शताब्दियों तक बौद्ध धर्म के थेरवाद सम्प्रदाय का केन्द्र था। नगर अब यूनेस्को की विश्व विरासत है।
यह नगर कोलम्बो से २०० किमी उत्तर में मालवातु ओया के किनारे स्थित है। यह विश्व की सबसे प्राचीन नगरियों में से है। यह श्रीलंका की आठ विश्व विरासतों में से एक है।
निष्पादन कलाएँ
निष्पादन कलाएँ
निष्पादन कलाएँ (performing arts) वे कलाएँ हैं जिनमें कलाकर अपनी ही शरीर, मुखमंडल, भाव-भंगिमा आदि का प्रयोग कर कला का प्रदर्शन करते है।दृश्य कला में निश्पादन कला के विपरीत कलाकार अपनी कला का उपयोग कर भौतिक वस्तुऍँ बनाते है, जैसे कि एक चित्र या शिल्प।निश्पादन कला के अन्तर्गत कई कलाऍँ मौजूद है, इन सब में साम्यता यह है कि इन्हें प्रत्यक्ष रूप से दर्शकों के सामने प्रदर्शित किया जा सकता है।
रंगमंच
रंगमंच निश्पादन कला की वह शाखा है जहाँ कहानियों को दर्शकों के साम्मने प्रदर्शित किया जाता है। प्रदर्शन संभाषण,इशारों, संगीत, नृत्य आदि के द्वारा किया जाता है। साधारण रूप से रंगमंच द्वारा प्रदर्शन में मूल रूप से संवाद को अधिक महत्त्व दिया जाता है। रंगमंच एकांकी, संगीतसभा, नृत्य, इन्द्रजाल, जादू, मूककला, शास्त्रीय नृत्य, स्टांड अप कामेडी, आदि रूप में प्रदर्शित किया जाता है।
नृत्य
प्रदर्शन के रूप में किसी संगीत के अनुसार हाथो, मुख और पैरों का एक विशिश्ट रूप में हिलाना, घुमाना नृत्य कहलाता है। इस हाथो-पैरों के हिलाने की चेष्टा में एक प्रकार का संदेश रहता है। बातों द्वारा संवाद न कर पाने के विशय अनेक नृत्य द्वारा समझायें जा सकते है - जैसे कि हवा में झूमती हुई एक वृक्ष। नृत्यकला नृत्य या नाछने की विधि को एक रूप देने को कहते है। ऐसे नृत्यकला की रचना करने वाले व्यक्ति को नृत्य निर्देशक कहते है। नाचने की कला कई विशयों से प्रभावित होती है, जैसे कि, किसी प्रदेश में प्रचलित नृत्य उस प्रदेश की राजनैतिक, सामाजिक एवं लोकप्रियता पर आधारित होती है। आजकल खेल कूद, स्केटिंग, तैराकी, कुश्ती जैसे भिन्न भिन्न रूपो में भी नृत्य दिखायी देता है।
संगीत
मनुष्य अपनी वाणी द्वारा गाकर कला प्रदर्शन कर सकता है। सुर, लय एवं ताल में गाने की विधि कला है। यह सीख कर ही प्राप्त हो सकती है। पीढी दर पीढी कई परिवार भारत में संगीत द्वारा जीवनी चलाते है। इस कला प्रदर्शन को कई प्रदेशों में दैवी भावना भी दी जाती है।
इतिहास
रंगमंच वैदिक काल से ही भारत में प्रचलित था। इस कला प्रदर्शन में दिनचर्या में की जाने वाले काम मौजूद थे, जैसे कि खानपान, पूजापाठ आदि। संगीत और नृत्य भी इस वैदिक कालीन रंगकला में मौजूद थे।हरप्पा-मोहेंजोदडो के कई जनजातियों के लोग इस कला में ऐसे प्रदर्शन करते थे जिनमें जानवरों की तरह वे अभिनय करते। भेड-बकरी, भैन्स, हिरण, बन्दर आदि का शिकार करने वाले शिकारी के रूप में यह नाटक हुआ करते थे। भरतमुनि एक प्राचीन भारतीय लेखक थे जिन्होने नाट्य शास्त्र की रचना की। यह नृत्य पर लिखी गई पहली पुस्तक मानी जाती है। नाट्य शास्त्र हमे बताता है कि किस तरह से निष्पादन कलाओं का प्रदर्शन किया जाना चाहिये। रामायण और महाभारत भारत में प्रदर्शित सर्वप्रथम नाटकों में से है। कलाकार इन दोनो एपिक्स में बहुत रुचि रख्ते थे और आज भी कलाकार इन कथाओं का प्रदर्शन करते है। भासमहाकवि जैसे कई लेखको ने रामायण और महाभारत पर आधारित कई एकांकी और नाटकों की रचना की। कालिदास, भवभूति, हर्षवर्धन और कई मध्य कालीन भारतीय लेखकों ने कई ऐसे नाटक लिखे जो आज भी रंगमंचो पर प्रदर्शित होते है। दक्षिण भारत देश में कई रूप के निश्पादन कलाएँ देखे जा सकते है जैसे केरल में कथकली, चाक्कियार कूत्तु, आदि।
आधुनिक काल में संगीत का प्रदर्शन
आधुनिक काल में भारत में कई संगीत के प्रकार उपलब्ध है। दुनिया के पश्चिम भाग में प्रचलित पाँप, राँक, मेटल, आदि आज भारत की युवा में प्रसिद्ध है। लेकिन प्राचीन काल से आती हुई शास्त्रीय संगीत जिसे उत्तर भारत में हिन्दुस्तानी और दक्षिण भारत में कर्णाटिक संगीत कहते है आज भी लोकप्रिय है।
आधुनिक कर्णाटिक संगीत सभा
आधुनिक कर्णाटक संगीत सभा को कच्चेरी कहते है। यह साधारण रूप से तीन घंटो तक चलता है। और कई गीत गाएँ जाते है। प्रत्येक कर्णाटिक गीत एक राग में बनाया जाता है। अतः एक गाना किसी भी गायक द्वारा एक ही तरह से गाया जाता है। हर एक रचना राग एवं ताल में पहले से ही लिख दिया जाता है जोकि बदला नहीं जा सकता। गायक की प्रतिभा से गाने को और सुधार कर सुरों को अलग अलग गाकर खूबसूरत बनाया जा सकता है। कच्चेरी वर्णम या एक शुरुवाती मुखडे से शुरू की जाती है। वर्णम में केवल सुर गाये जाते है। यह दर्शकों के सावधानी को खींचने के लिये गाया जाता है। वर्णम के बाद मुख्य संकीर्तन गाये जाते है। प्रत्येक कीर्तन से पहले उस के राग का आरोहण क्रम और अवरोहण क्रम गाया जाता है। विविध संगीत वाद्यों से राग को बार बार गायक बदल बदल कर एक नये अन्दाज में गाकर सुनाता है। इस के बाद राग के एक एक उपभाग को परखते हुए रागालापनम नाम की विधि गायक और संगीत वादक प्रदर्शित करते है। फिर गायक अपने अन्दाज में गाने की अनोखी विधि प्रदर्शित करते है। इस समय दर्शकों में से जिन लोगों को संगीत का पूर्वज्ञान हो, वे राग के सुरों का चयन कर आनन्द लेते है। ऐसे दर्शक रसिक कह लाते है। मुख्य कीर्तन के बाद संबन्धित छोटे और कम सुरो वाले गीत गाए जाते है। फिर दर्शको के अनुरोध पर कुछ छोटे गीत या मुखडे गाए जाते है। अंत में मङळम गाया जाता है। मंगळम के गाने के साथ कच्चेरी का समापन होता है।
भरतनाट्यम की "सामयिक" वक्र के साथ एक ट्रेन
(परंपरागत शास्त्रीय सौंदर्य पर कोई समझौता समकालीन ध्यान मैच के लिए!) यह एक प्रवृत्ति किया गया है एक नहीं कर सकते हैं और भरतनाट्यम प्रशिक्षण और के माध्यम से ही "सामग्री" पेश प्रदर्शन और "समकालीन" भरतनाट्यम की बदल माध्यम के मार्ग की है कि उपेक्षा नहीं करता है। इस संदर्भ में, 'बदल मध्यम' भेजी जा करने के लिए संदेश को बदल सकते हैं, जो आंदोलनों, अभिव्यक्ति, सामान, वेशभूषा, संगीत, आदि में बदलाव शामिल कर सकते हैं। कलाकार या कोरियोग्राफर समकालीन चिंताओं-यह "नृत्य व्यक्त करने के लिए हैं और प्रभावित करने के लिए नहीं करने के लिए", कहा जाता है कि सूट करने के लिए अतीत की परंपरा के बीच संतुलन बनाए रखने के लिए प्रयास करता है यह तथ्यात्मक रूप से भरतनाट्यम की प्रारंभिक मील के पत्थर सीधे "देवदासियों" ने प्रदर्शन किया नृत्य के साथ जुड़े थे कि गले लगा लिया गया है। नृत्य का यह रूप में बाद में भी भरतनाट्यम को कला के रूप में नाम दिया जो रुक्मिणी देवी अरुंडेल ने "पुनर्जीवित किया और महिमा" किया गया था। इस विकास अच्छी तरह अवधारणा "भरतनाट्यम की कंनटेंपोरैजिंग " के साथ इकुएतटड जा सकता है। इसे बदलने की मांग को पूरा करने के लिए आदि वेशभूषा, संगीत, सामान, प्रस्तुतियों, की तरह अलग अलग रूप में आकार ले लिया है, और भी जनता के आकर्षण का फायदा हुआ।
इस माध्यम से, " जुगलबंदी 'के विचार एक झलक के लायक है। जुगलबंदी आम तौर पर प्रदर्शन कला में दो या दो से अधिक अलग शैलियों का सहयोग करने के लिए संदर्भित करता है, "माया रावण" और "कृष्णा" (प्रदर्शन) में प्रसिद्ध प्रदर्शन कलाकार, शोभना, एक " जुगलबंदी " अनुमान है। अपने संगीत के लिए सम्मान के साथ, सहायक निष्पादन संग पारंपरिक लाइव पश्चिमी धड़कन के साथ कर्नाटक लय के एक संलयन द्वारा बदल दिया गया था। कोरियोग्राफी के बारे में, शास्त्रीय नृत्य आंदोलनों जुगलबंदी अर्ध शास्त्रीय रूप में जाना जाता नृत्य की बोलचाल की भाषा में कहा जाता शैली, को खत्म विभिन्न नृत्य रूपों. इस प्रकार से तकनीकों का एक संयोजन शामिल करने के लिए शैली थे। अब के रूप में यह संपूर्ण सामयिक भरतनाट्यम माता-पिता नृत्य रूप छायांकित किया गया है कि हद तक, यह के माता-पिता-शास्त्रीय भरतनाट्यम मजबूत करने के लिए काउंटर हिस्सा बनने के लिए विकसित किया जा रहा है। शिक्षण भरतनाट्यम के नए शैलियों जिससे शास्त्रीय नृत्य के पारंपरिक सार को समृद्ध बनाने से निम्नलिखित पीढ़ियों नाकाम विकसित होगा। क़ीमती और बाधा उत्पन्न नहीं कर रहे हैं कंनटेंपोरैजिंग या के रूप में लंबे समय के शास्त्रीय नृत्य के पारंपरिक सीमाओं के रूप में के लिए किसी भी शास्त्रीय नृत्य स्टाईलैजिंग में कोई बुराई नहीं है। इसलिए, यह भरतनाट्यम अपने सामयिक रूप में, प्रधानमंत्री टाइम्स जीवित रहने के लिए शास्त्रीय रूप सहायता करेगा कि माना जा सकता है। व्यक्तिगत धारणा पर निर्भर करता है, यह अच्छी तरह से आध्यात्मिक, जबकि कुछ अन्य लोगों के लिए, सौंदर्य अनुभवों पार और संभवतः कुछ करने के लिए अपील लग सकता है जो एक व्यक्तिपरक घटना वास्तव में है। भरतनाट्यम का उद्देश्य, अन्य धर्मनिरपेक्ष नृत्य रूपों की तरह, सहना और आम दर्शकों को प्यारी हो जाएगा कि एक दृश्य अनुभव करने के लिए जिस तरह से भुगतान करने के लिए हैं।
मुतरम्मन मंदिर, कुलसेकरपट्टिनम
श्री मुतुरम्मन मन्दिर तमिलनाडु के कुलसेखरपत्तनम में स्थित है जो थुतुकुदी जिले में तिरुचेन्दुर के निकट स्थित है। यह ३०० वर्ष पुराना मन्दिर है। नवरात्रि इस मंदिर में बड़े धूमधाम से मनाया जाता है। नवरात्रि में यहाँ १५ लाख से अधिक लोग एक साथ सम्मिलित होते हैं।
सूडिय पू सूडर्क
सूडिय पू सूडर्क  तमिल भाषा के विख्यात साहित्यकार नांजिल नाडन द्वारा रचित एक कहानी–संग्रह है जिसके लिये उन्हें सन् 2010 में तमिल भाषा के लिए साहित्य अकादमी पुरस्कार से सम्मानित किया गया।
अंगमाली
अंगमाली (Angamaly) भारत के केरल राज्य के एर्नाकुलम ज़िले में स्थित एक नगर है।
विवरण
राष्ट्रीय राजमार्ग ५४४ के मार्ग पर बसा हुआ अंगमाली शहर कोच्चि का एक उपनगर है। यहाँ मई 1952 में पंचायत का गठन हुआ। नगरपालिका 1978 में गठित हुए।
योजना
भारत में लोगों के लिए भारत सरकार समय-समय पर योजना बनाती रहती है और उसे लागू करती है. इससे लोगों को रोजगार मिलता है और आय में बढ़ोत्तरी करने का अवसर भी मिलता है. इसी वजह से राज्य और केंद्र सरकार योजनाएं बनाती हैं. लोग इनका लाभ उठा सके इसके लिए सरकार वेबसाइट भी बनाती हैं, जहाँ उस योजना के बारे में विस्तार से जानकारी दी जाती है. ये योजनायें कई प्रकार की होती हैं. जिनके उदाहरण हमने नीचे दिए हैं.
इन योजनाओं के माध्यम से देश में रह रहे विभिन्न लोगों को लाभान्वित किया जाता है. ज्यादातर योजनायें गरीब लोगों के लिए बनायीं जाती हैं. जैसे पीएम आवास योजना, पीएम जनधन योजना और पीएम किसान सम्मान निधि आदि. योजनाओं की मदद से गरीब लोगों की जरुरत पूरी होती है और वो समाज में एक अच्छा जीवन व्यतीत करतें हैं. योजना-किसी भी काम को करने से पहले उसका भौतिक या गैरभौतिक रूप से उसका रूपरेखा तैयार कर लेना ही योजना कहलाती हैंअंग्रेजी में (Plan) कहते है। 'हिंदी में भी योजना के कई और अर्थ है जैसे रणनीति,नियोजन'''
सन्दर्भ
3. पीएम किसान सम्मान निधि योजना के लिए आवेदन करेंकि प्रक्रिया - यहाँ से जानें
इलै उदीर कालम
इलै उदीर कालम  तमिल भाषा के विख्यात साहित्यकार नील पद्मनाभन द्वारा रचित एक उपन्यास है जिसके लिये उन्हें सन् 2007 में तमिल भाषा के लिए साहित्य अकादमी पुरस्कार से सम्मानित किया गया।
चारसद्दा ज़िला
चारसद्दा ( उर्दू:, पश्तो: , अंग्रेज़ी: Charsadda ) पाकिस्तान के ख़ैबर-पख़्तूनख़्वा प्रांत के मध्य भाग में स्थित एक ज़िला है। इस ज़िले की राजधानी चारसद्दा नाम का ही शहर है। यह ज़िला पहले पेशावर महानगर का हिस्सा हुआ करता था। माना जाता है कि भारतीय उपमहाद्वीप की प्राचीन नगरी पुष्कलावती, जिसका रामायण में भी ज़िक्र आता है, इसी चारसद्दा ज़िले में स्थित थी।
विवरण
कोहिस्तान ज़िले में सन् १९९८ में १०,२२,३६४ लोगों कि आबादी थी। इसका क्षेत्रफल क़रीब ९९६ वर्ग किमी है। यहाँ के ज़्यादातर लोग पश्तो बोलने वाले पश्तून हैं। इस ज़िले में दो तहसीलें हैं जिनमें ४६ संघीय काउन्सिलें आती हैं।
इतिहास
प्राचीनकाल में चारसद्दा गंधार राज्य का हिस्सा हुआ करता था। ५१६ ईसापूर्व में ईरान के हख़ामनी साम्राज्य ने उसपर क़ब्ज़ा कर लिया और उसे अपनी सातवी सात्रापी (प्रान्त) का हिस्सा बना लिया। इस से वह ईरान के सम्राट दरयुश प्रथम के अधीन हो गया और ३३६ ईसापूर्व में सिकंदर महान द्वारा हख़ामनी साम्राज्य को नष्ट करने तक उसका हिस्सा रहा। सिकंदर की मृत्यु के बाद ३२३ ईसापूर्व में मौर्य राजवंश के प्रथम सम्राट चन्द्रगुप्त मौर्य ने गंधार को अपने अधीन कर लिया। इसी वंश के सम्राट अशोक ने इस क्षेत्र में बौद्ध धर्म का प्रचार किया और स्तूप बनवाए। इसी क्षेत्र में हिन्द-यवन राजाओं का भी कुछ भाग में ज़ोर रहा। ६३० ईसवी में यहाँ से गुजरने वाले चीनी तीर्थयात्री ह्वेन त्सांग ने अपने वर्णन में यहाँ के स्तूप को 'पो-लू-शा' का नाम दिया और कहा की उसकी परिधि (सर्कमफ़्रेन्स​) ४ किलोमीटर थी। वर्णनों से यह पता लगता है कि चारसद्दा के पूर्वी भाग में एक हिन्दू मंदिर था और उत्तर में एक बौद्ध मठ था। १०२६ ईसवी में महमूद ग़ज़नी ने इस इलाक़े पर क़ब्ज़ा कर के यहाँ के जन-समुदाय का इस्लामीकरण कर दिया।
चारसद्दा के कुछ पुरातन स्थल इस प्रकार हैं -
मार्दोल
मार्दोल (Mardol) भारत के गोवा राज्य के उत्तर गोवा ज़िले की पोण्डा तालुका में स्थित एक नगर है।
मुख्य आकर्षण
महालसा नारायणी मन्दिर, जो देवी महालसा को समर्पित मन्दिर है, गोवा के सर्वाधिक प्रसिद्ध मन्दिरों में से एक है।
स्पेन के राष्ट्रीय स्मारक
स्पेन के ऐतिहासिक स्मारकों का वर्तमान कानून 1985 में बनाया गया था। इससे पूर्व स्पेनी भाषा में एक कानून मॉन्यूमेन्टोस नैश्नल्स स्पेन में उन्नीस्वीं सदी से चला आ रहा था। यह मूल रूप से राष्ट्रीय विरासत के स्थलों की जैसे उदाहरण अल हम्रा की रक्षा के लिए एक काफी व्यापक श्रेणी थी। स्पेनिश विरासत स्थलों के लिए अब एक व्यापक श्रेणी बिएन दे इंतेरेस कल्चरल (सांस्कृतिक हित की विरासत) है।
मौजूदा समय में बिएन दे इंतेरेस कल्चरल श्रेणी के अंतर्गत संस्कृति मंत्रालय द्वारा पंजीकृत क़रीब 13,000 स्मारक हैं। स्मारकों के साथ-साथ बिएन दे इंतेरेस कल्चरल की उप-श्रेणी के अंतरगत निम्नलिखित उप श्रेणियाँ अचल विरासत में शामिल हैं:
कुछ स्पेन के स्थल एक से अधिक उप-श्रेणी के तहत संरक्षित हैं. उदाहरण के लिए, अल हम्रा और गेनेरालाइफ़ (Generalife) स्मारक, उद्यान और कॉनजुन्टो हिस्टोरिको (Conjunto histórico) के रूप में संरक्षण प्राप्त है।
अंजाडि
अंजाडि  तमिल भाषा के विख्यात साहित्यकार पूमणि द्वारा रचित एक उपन्‍यास है जिसके लिये उन्हें सन् 2014 में तमिल भाषा के लिए साहित्य अकादमी पुरस्कार से सम्मानित किया गया।
वृषणकोष
अंडकोष पुरूष के नीचे एक थैली होती है। इसे स्क्रोटम कहा जाता है। इस थैली की त्वचा ढीली होती है। जो गर्मियों में अधिक बढ़कर लटक जाती है तथा सर्दियों में सिकुड़कर छोटी होती है। इसके अंदर वृषण होते है इनका मुख्य कार्य शुक्राणु और पुरूष उत्तेजित द्रव को बनाना होता है। वे पुरूष जो आग के सामने कार्य करते है, अधिक गर्म पानी से नहाते हैं। यह कच्छा को अधिक कसकर बांधते हैं। उनके अंडकोष से शुक्राणु कम मात्रा में या नहीं बन पाते है। अंडकोश की लंबाई 5 cm सेमी और चौड़ाई 2.5 सेमी होती है। इसमें रक्त का संचार बहुत अधिक होता है। दोनों तरफ के अंडकोष एक नलिका के द्वारा जुड़े होते हैं। जिसको वास डिफेरेन्स कहते है तथा दूसरी तरफ ये अन्य ग्रंथि से जुड़े रहते हैं। जिनको सेमिनाल वेसाईकल कहते है।